CELEX: E2015P0014
Language: hu
Date: 2015-06-05 00:00:00
Title: A Norges Høyesterett 2015. június 5-i, tanácsadói vélemény iránti kérelme az EFTA-Bírósághoz a Holship Norge AS kontra Norsk Transportarbeiderforbund ügyben (E-14/15. sz. ügy)

25.2.2016   
            
            
               HU
            
            
               Az Európai Unió Hivatalos Lapja
            
            
               C 73/10
            
         A Norges Høyesterett 2015. június 5-i, tanácsadói vélemény iránti kérelme az EFTA-Bírósághoz a Holship Norge AS kontra Norsk Transportarbeiderforbund ügyben
   (E-14/15. sz. ügy)
   (2016/C 73/06)
   A Norges Høyesterett (Norvég Legfelsőbb Bíróság) 2015. június 5-i, a Bíróság Hivatalához 2015. június 5-én beérkezett levelében tanácsadói vélemény iránti kérelmet nyújtott be az EFTA-Bírósághoz a Holship Norge AS kontra Norsk Transportarbeiderforbund ügyben, az alábbi kérdéseket illetően:
   A   Versenyjoggal kapcsolatosan:
   
   
            
               A.1
            
            
               Az EGT-megállapodás versenyszabályai alóli, a kollektív szerződésekre vonatkozó kivétel, ahogy azt többek között az EFTA-Bíróság az E-8/00. sz., Landsorganisasjonen i Norge és NKF ügyben (EFTA bírósági jelentés 2002., 114. o.) nyújtott tanácsadó véleményében leírta, vonatkozik-e a bojkott használatára egy kikötőhasználó ellen egy kollektív szerződés elfogadásának elősegítése érdekében, amikor ez az elfogadás magában foglalná azt is, hogy a kikötőhasználónak előnyben kell részesítenie a fenti 7. és 10–14. pontban leírt külön adminisztratív irodát a ki- és berakodási szolgáltatások megvásárlásához ahelyett, hogy ugyanezen munkára saját alkalmazottait venné igénybe?
            
         
            
               A.2
            
            
               Amennyiben nem, egy ilyen rendszert az EGT-megállapodás 53. vagy 54. cikke alapján kell értékelni?
            
         
            
               A.3
            
            
               Ebben az esetben a más kikötőkben létező azonos vagy megfelelő rendszer létezését figyelembe kell-e venni annak értékelésekor, hogy van-e észlelhető hatás az EGT-n belüli, határokon átnyúló kereskedelemre?
            
         B   A letelepedés szabadságával kapcsolatosan:
   
   
            
               B.1
            
            
               Az EGT-megállapodásban foglalt 31. cikk szerinti letelepedés szabadságának korlátozását jelenti-e, ha egy szakszervezet bojkottot használ egy kollektív szerződés olyan társaság általi elfogadásának elősegítése érdekében, amelynek anyatársasága egy másik EGT-államban rendelkezik székhellyel, amikor a a kollektív szerződés magában foglalja azt is, hogy a társaságnak előnyben kell részesítenie a fenti 10–14. pontban leírt jellemzőkkel rendelkező, külön adminisztratív irodát a ki- és berakodási szolgáltatások megvásárlásához ahelyett, hogy ugyanezen munkára saját alkalmazottait venné igénybe?
            
         
            
               B.2
            
            
               Jelentőséggel bírna-e az értékelés során az a tény, hogy fennáll-e korlátozás, amennyiben a társaság ki- és berakodási szolgáltatásokra vonatkozó igénye nagyon korlátozottnak és/vagy szórványosnak bizonyult?
            
         
            
               B.3
            
            
               Amennyiben fennáll korlátozás: Jelentőséggel bírna-e az értékelés során az a tény, hogy a korlátozás jogellenes vagy sem, amennyiben a társaság a saját kikötői munkásai tekintetében másik kollektív szerződést alkalmaz, amelyet azon állam szociális partnerei segítségével tárgyalt meg, ahol a kikötő található, amikor ez a kollektív szerződés nem ki- és berakodási munkákra vonatkozik?